text: Vox exigeix que els senyals de trànsit de Mallorca siguin bilingües
  El partit d'extrema dreta defensarà aquesta iniciativa en el ple del Consell de Mallorca d'aquest dijous
  Les senyals es canviaran per recomanació d'ARCA.
  PalmaVox defensarà en el ple del Consell de Mallorca previst per a aquest dijous que tots els senyals de trànsit de les carreteres de l'illa estiguin escrits tant en castellà com en català, segons ha informat la formació d'extrema dreta en un comunicat.
  "A Espanya els senyals de trànsit han d'estar escrits en castellà i a les comunitats autònomes amb una llengua autonòmica la senyalització ha de ser bilingüe", sosté el partit. A més, en el comunicat apunta que "les lleis regionals i estatals estableixen aquesta norma lingüística".
  El conseller de Vox Toni Gili ha assenyalat que el "bilingüisme" en les senyalitzacions de trànsit és "lògic" en un territori amb dues llengües oficials, com també passa "als països més avançats d'Europa". Gili assegura que a les Balears "s'imposa de manera gairebé unànime l'ús monolingüe de només un dels idiomes oficials".